( Għaqda Mużikali San Il-Qima lejn San Ġużepp fil-Gżejjer Maltin Bla dubju ta' xejn San Ġużepp huwa wieħed Mill-aktar qaddisin popolari fil-gżejjer Maltin. Fost il-qaddisin kollha, il-knisja għażlet lil San Ġużepp biex ikun il-protettur tagħna, kif huwa stess protettur tal-Familja ta' Nazaret: Missier Putattiv ta' Ġesu' u l-għarus tal- verġni Marija. Dan il-qaddis dejjem affaxina lill-insara; kien raġel sempliċi, umli, sinċier u onest. Fil-Gżejjer tagħna, San Ġużepp huwa meqjum kważi fil-knejjes kollha. Minn 80 parroċċa ġo Malta u Għawdex hawn 68 li għandhom statwa ta' San Ġużepp. F'Malta għandna erba' parroċċi ddedikati lil San Ġużepp u għandna oħra f'Għawdex. Fir-Rabat, Malta, L- Arċikonfraternita ta' San Ġużepp twaqqfet fis-sena 1345. Għalhekk tista' tgħid li hawn bdiet id-devozzjoni lejn San Ġużepp f'Malta. L-istatwa ta' San Ġużepp, li toħroġ kull sena fid-19 ta' Marzu, saret f'Messina fl-1890. Fil-Kalkara, id-devozzjoni lejn San Ġużepp bdiet fis-sena 1890 meta bdiet tinbena l- knisja ddedikata lil San Ġużepp. Il-'Knisja saret parroċċa fl-10 ta' Diċembru 1897, iżda fl-10 t'April 1942, iġġarfet ukoll il-vara ta' San Ġużepp, xogħol l-iskultur Għaxdxi Wistin Camilleri. Fuq inizjattiva ta' Mons. Mikiel Gonzi, Arċisqof ta' Malta, li qatta' tfulitu fil- Kalkara nbniet il-parrocca li hemm ilium. Din tlestiet sitt snin wara u tbierket fis-7 ta' Settembru 1952 mill-istess Mons. Arcisqof Gonzi. L-istatwa ta' San Ġużepp inġibet minn Bolżano fit-13 ta' Marżu 1949. Fl-Imsida, l-istatwa ta' San Ġużepp waslet Malta fl-1893, din ġiet maħduma F'Lecce u tħallset mis-sur Francesco Tabone, fuq inizzjattiva ta' Monsinjur Franġisku Falzon. F'Birkirkara l-qima lejn San Ġużepp xterdet meta l-knisja bażilika ta' San Ġużepp Ħaddiem saret parrocca is-sena 1973. Hawn insibu ukoll fratellanza ta' San Ġużepp. L- istatwa sabiħa ta' San Ġużepp saret l-Italja, fuq il-mudell ta' l-artist Envin Cremona. Fil-Manikata, il-qima lejn San Ġużepp bdiet meta nbniet knisja żgħira ddedikata lil San Ġużepp 1918. Illum inbniet knisja akbar li saret parrocca fis-sena 1975. F'Għawdex hemm il-parrocca tal-Qala li hi ddedikata lil San Ġużepp. L-istatwa titulari saret f'Marsilja u żżanżnet fl-1890. Apparti dawn il-parrocci li semmejna, insibu bħal Ħal-Kirkop, Ħal-Għaxaq, Il-Ħamrun u f'Ħaż-Żebbuġ fejn ukoll hemm devozzjoni kbira lejn San Ġużepp u l-festi li jsiru huma sekondarji. Filwat li f'diversi parrocci, il-festa ta' San Ġużepp tiġi ccelebrata ukoll bil-kbir solennita, għalkemm tkun festa sekondarja ( esterna ). F'kull parrocca ukoll għandek issib xi kwadru jew statwa kif ukoll anke xi altar ta' San Ġużepp; apparti dan kollu, għandna numru kbir ta' nicec fit-toroq ta' Gziritna bl-istatwa ta' San Ġużepp. Dan kollu jikkonferma l-qima kbira li hawn fil-Gżejjer Maltin tejn il-partrijarku Gużeppi Bin David, Protettur tal- Familja Parrokjali tal-kalkara.